《书家信后寄弟絅》
明代·梁绘

雁影愁分久，鱼缄愧覆迟。语多频续纸，情至竟无诗。

宦况萦心绪，离怀感鬓丝。君须重努力，莫负盛年时。

作者简介：梁绘，字直夫，号东林。东莞人。以增生官广西太平府经历，署养利知州、崇善知县，所至皆有政声。入祀广西名宦。晚年与梁以杞及诸名流结天香诗社。民国张其淦《东莞诗录》卷一三有传。